﻿Shaping the future: Economy and Knowledge Part I Economics of knowledge………………………………………………………3 I 1 Knowledge as a production factor ………… ……………………………3 I 2 Knowledge as public good… …………………………………………… 4 I 3 Historical view – can the developing countries by-pass the stages of development?………………………………… …………… …4 I 4 Using industrial policy to acquire knowledge… …… … ………………5 I 5 Economic growth and knowledge ……………………… ……………… 5 I 6 Knowledge and international trade…………………………… ………… 7 Part II The management of knowledge…… ……………………………… ………8 II 1 The future of multinational corporations… …………………… …… 9 II 2 Flexible organizations… ……………………………………… ……… 9 II 3 Inter-firms co-operations as part of the innovation process… …………10 Part III Romania and the knowledge based economy… …………… ………… 11 1 The analysis of present status in Romania… ……………………………11 2 Implementing policies…………………………………………………… 12 2 1 Policies of human resources development……… … ……………13 2 2 Adapting legislation and promoting foreign investments…… … 15 Conturarea societăţii viitoare: economie şi cunoaştere Partea I Economia cunoaşterii………………………………………………………3 I 1 Cunoaşterea ca factor de productie ………………………………………3 I 2 Cunoaşterea ca bun public… ………… …………………………………4 I 3 Perspective istorice – pot ţările în curs de dezvoltare să bypasseze dezvoltarea stadială?…………………………………… ……… … 4 I 4 Favorizarea cunoaşterii prin intermediul politicii industriale… …………5 I 5 Cunoaştere şi creştere economică…………………………………………5 I 6 Cunoaşterea în comerţul internaţional…………………………………… 7 Partea a II-a Managementul cunoaşterii……………………………………………… 8 II 1 Viitorul firmelor multinaţionale………………………………………… 9 II 2 Organizaţii flexibile…… ………… …………………………………… 9 II 3 Cooperarea între firme, sursă a procesului inovaţional… …………… 10 Partea a III-a România şi economia bazată pe cunoaştere…………………………11 1 Analiza poziţiei României………………………………………… ……11 2 Politicii de urmat… …………………………………………………… 12 2 1 Politici în domeniul promovării capitalului uman… …………… 13 2 2 Adaptarea cadrului legislativ şi atragerea investiţiilor străine…… 15 Partea I Economia cunoaşterii Economia viitorului va fi în linii generale cu totul diferită de ceea ce este astăzi Această nouă economie îşi va găsi suportul în progresele ştiintei şi tehnicii, în tehnologiile viitorului, care ar trebui să funcţioneze prioritar în funcţie de cerinţele de mediu Această tendinţă se manifestă cu precădere în industria informatică Economia viitorului, pe de altă parte, va trebui să fie mult mai eficientă decât cea de astăzi; motivaţia este cunoscută deja: populaţia creşte mereu, iar resursele sunt adesea limitate, chiar dacă în prezent are loc o importantă mutaţie în locul şi rolul factorilor de producţie Este vorba de procesul de creare a unui nou mod de civilizaţie (având la bază mai ales elemente ce decurg din ştiinţă şi tehnică), dar care se va găsi într-un permanent conflict cu celelalte civilizaţii existente astăzi, care şi ele încearcă să îşi extindă influenţele În societatea informaţională, resursa economică de bază, nu mai este nici capitalul, nici pământul, nici munca fizică Este şi va fi cunoaşterea I 1 Cunoaşterea ca factor de producţie Alături de factorii tradiţionali, cunoaşterea se impune ca un factor cu un rol determinat în progresul economic Capacitatea unei ţări de a profita de pe urma cunoaşterii acumulate va fi hotărâtoare în succesul economiei acelui stat Cunoaşterea îmbracă mai multe forme: o nouă tehnologie de fabricaţie, o organizare superioară a întregii activităţi (dezvoltarea cunoştiinţelor de management), progrese în domeniul psihologic, noi aplicaţii ale ştiinţelor de graniţă Dacă ceilalţi factori de producţie se caracterizează prin raritate, cunoaşterea ca factor de producţie nu suportă această proprietate Un aspect dificil de cuantificat, datorită insuficienţei sau inexsistenţei unui set adecvat de indicatori, îl reprezintă determinarea eficienţei utilizării stocului de cunoştiinte în procesul reproductiv Productivitatea cunoştiintelor va fi decisivă în succesele economice ale unei ţări sau întreprinderi în viitor, diferenţele între ţările bogate şi cele mai puţin bogate nu vor consta în gradul de dotare şi utilizare al factorilor de productie clasici, ci în producerea, accesarea şi utilizarea cunoştiinţelor I 2 Cunoaşterea ca bun public "Consumul" unei cantităţi de cunoaştere nu conduce la diminuarea "stocului" total, ba chiar determină sporirea cantităţii de cunoştiinţe acumulate, având în vedere faptul că numai prin aprofundarea unui domeniu se pot aduce îmbunătăţiri şi dezvolta noi teorii şi aplicaţii Cunoaşterea are toate caracteristicile unui bun public: consumul unei părţi nu afectează consumul unei alte persoane deşi, aşa cum arată Stiglitz o carte aflată într-o bibliotecă nu poate fi citită de 2 persoane în acelaşi timp Însă materialul conţinut de o carte, o dischetă sau un hard disc nu mai trebuie refăcut pentru un alt utilizator Deşi cunoaşterea nu este un bun public pur, există numeroase externalităţi pozitive asociate cu aceasta I 3 Perspective istorice – pot ţările în curs de dezvoltare să bypasseze dezvoltarea stadială? S-a sugerat în teoria economică că ţările în curs de dezvoltare pot "să sară" peste anumite etape ale procesului dezvoltării economice, intrând direct în societatea informaţională Vom argumenta că acest lucru nu este posibil Din punct de vedere istoric, dezvoltarea societăţii informaţionale a fost posibilă pe o anumită treaptă a dezvoltării economico-sociale Datorită complexităţii problemelor economice au apărut necesităţi de creştere a vitezei de comunicare, a vitezei de realizare a tranzacţiilor, de mobilitate Progesul tehnic nu este rezulatul cercetării ştiinţifice de bază, ci este asociat cu satisfacerea unor nevoi sociale În ţările industrializate procesul de cercetare-dezvoltare a fost finanţat cu resurse provenind din surplusul degajat ramurile industriale tradiţionale Alocarea resurselor a fost posibilă în condiţiile existenţei unor pieţe de capital eficiente, preţurile iniţiale ale produselor şi serviciilor de vârf au fost ridicate, numai o parte a consumatorilor putând să şi le permită, dar, contribuind în acest fel la dezvoltarea firmelor din domeniul high-tech O situaţie nefavorabilă pentru ţările în curs de dezvoltare poate fi determinată de crerea unei dependenţe a Sudului faţă de Nord în domeniul tehnologiei, instaurându-se un nou tip de colonialism, coloniasmul tehnologic Ţările în curs de dezvoltare pot şi trebuie să accelereze ritmul creşterii economice iar guvernele trebuie să susţină acele ramuri prognozate ca fiind de "viitor", însă şi politica industrială are criticiile sale Politica paşilor mărunti, dar repezi este cea mai bună soluţie I 4 Favorizarea cunoaşterii prin intermediul politicii industriale Obiectivele politicii industriale se referă la creşterea economică a unei ţări în condiţiile trasării unui cadru de dezvoltare de către stat Intervenţia statului este fundamentată de o serie de argumente de ordin economic: nerealizarea economiilor de scară, pieţe incomplete, informaţii incomplete, externalităţi şi transferul de factori În anii '80 şi '90, obiectivele urmărite de politicile industriale au evoluat spre crearea condiţiilor reclamate de tranziţia la societatea informaţională Ca atare s-a manifestat un interes deosebit pentru programele de promovare a cercetării şi de stimulare a investiţiilor intangibile, pentru crearea reţelelor informaţionale care să contribuie la difuzarea rapidă a cunoştiintelor şi pentru dezvoltarea şi modernizarea ofertei de infrastructuri Astăzi, obiectivele politicii industriale vizează în şi mai mare măsură cerinţele societăţii informaţionale Şi instrumentele politicii industriale s-au schimbat Intervenţiile directe în mecanismele pieţei, cum ar fi stabilirea preţurilor şi reglarea cantităţilor de produse existente pe piaţă, au fost în mod gradual abandonate, fiind preferate acele instrumente ce au drept obiectiv înlăturarea obstacolelor din calea liberei funcţionări a pieţei şi îmbunătăţirea climatului concurenţial I 5 Cunoaştere şi creştere economică Una din dezvoltările teoretice recente, care aduc un neaşteptat sprijin promovării politicii industriale în ţările dezvoltate o constituie noua teorie a creşterii economice Aceasta furnizează o justificare valabilă în ceea ce priveşte prezenţa mai activă a statului în stimularea inovaţiei industriale şi a formării capitalului uman Elementul cheie al acestei noi teorii constă în includerea cunoaşterii în categoria factorilor de producţie, alături de capital, forţă de muncă şi pământ Prin aceasta, progresul tehnic este endogenizat, creşterea însăşi putând fi explicată ca un fenomen endogen În contextul creat de această nouă abordare au fost concepute o diversitate de modele, diferite între ele, dar întemeiate pe aceeaşi supoziţie potrivit căreia dezvoltarea cunoaşterii este însoţită de externalităţi pozitive, generează randamente crescătoare şi contracarează tendinţele de încetinire treptată, dar continuă a procesului creşterii Modelele care încorporează cunoaşterea prin intermediul investiţiilor în formarea capitalului uman pun în evidenţă faptul că, pe lângă sporul de productivitate obţinut în munca indivizilor care au beneficiat de programe de perfecţionare profesională, se obţine o îmbunătăţire generală a standardului educaţiei, care determină ameliorarea productivităţii tuturor factorilor de producţie Teoria clasică (Sollow) afirmă că pentru a obţine o creştere economică este suficient să sporească input-urile de capital şi forţă de muncă Funcţia de producţie Cobb-Douglas cuantifică cu precizie ecuaţia creşterii Este foarte greu însă de cuantificat efectul cunoaşterii asupra creşterii economice, cunoaşterea afectând nu doar cantitatea rezultată ci şi felul în care se realizează produsele şi serviciile Modele care pun accentul pe activitatea de cercetare-dezvoltare a fimelor particulare ca sursă plusului de cunoaştere evidenţiază faptul că aceste firme nu îşi păstrează rezultatul cercetărilor, ci o parte se resfrânge în societate, conducând astfel la externalităţi pozitive: creşterea productivităţii în alte firme şi sectoare care beneficiază de plusul de cunoaştere obţinut Consecinţa imediată a incapacităţii de a fructifica complet investiţia în cunoaştere o constituie nivelul suboptimal al acesteia, situaţia astfel descrisă furnizând justificarea teoretică a adoptării unor măsuri de politică industrială: întrucât piaţa nu permite atingerea nivelui optim al producţiei de cunoştiinte, statul trebuie să intervină subvenţinând activităţile de cercetare-dezvoltare ale firmelor private din domenii de vârf şi restabilând, pe acestă cale, optimul respectiv În literatura ultimilor ani referitoare la teoria creşterii ecoomice, s-a vehiculat tot mai frecvent ideea creşterii economice endogene, direct dependentă de forţele pieţei, faţă de teoria clasică a creşterii economice exogene (independentă) Modele endogene ale creşterii economice şi-au găsit utilitatea în înţelegerea implicaţiilor creşterii asupra unui întreg set de politici (politica fiscală, cheltuielile publice, politica educaţională, politica comercială) Modele recente ale creşterii economice consideră cercetarea-dezvoltarea drept motorul creşterii economice O prezumţie de bază a acestor modele constă în faptul că cercetarea-dezvoltarea generează două tipuri fundamentale de output-uri şi anume: noul produs sau noul proces ca atare; informaţiile tehnologice încorporate în noile produse Se presupune că inovatorul dispune de dreptul exclsiv de comercializare, de exemplu prin intermediul protecţiei oferite de brevet Protectia legală a drepturilor de proprietate intelectuală este necesară pentru a permite firmelor inovatoare să-şi recupereze cheltuielile de cercetare-dezvoltare şi să continue activitatea în acest domeniu Protecţia informaţiilor tehnice este mult mai dificil de realizat De exemplu un medicament, chair dacă este protejat printr-un brevet, poate fi studiat şi pot fi evidentiate elementele sale componente (“reverse engineering”) În cadrul acestor modele, liberalizara comerţului şi investiţiilor străine poate accelera inovaţia şi creşterea în anumite ţări, în cadrul altora putându-se înregistra stagnarea acestora Un efect pozitiv în direcţia creşterii economice este posibil pentru toate ţările participante în cazul în care comerţul internaţional şi investiţile străine facilitează diseminarea tehnologiilor şi a cunoştiinţele O modalitate de interconectare a modelului productivist cu legităţile pieţei rezidă în aplicarea legilor învăţării: cu cât o ţară produce mai mult un anumit produs, cu atât devine mai competitivă în realizarea acestuia Un exemplu îl constituie componentele pentru industria aeronautică, precum şi cele pentru calculatoare, domenii în care costurile au scăzut semnificativ odată cu acumularea experienţei în producerea lor În acest sens, se disting două efecte directe ale comerţului şi investiţiilor În primul rând, o ţară va acumula experienţă mai rapid în sectoarele aflate în expansiune şi mai încet în sectoarele aflate în declin Impactul net asupra creşterii este influenţat de sfera de cuprindere a legilor învăţării în sectoarele în expansiune faţă de cea întâlnită în sectoarele în scădere În al doilea rând având în vedere faptul că investiţiile şi comerţul facilitează difuzarea tehnologiilor de vârf, ţările nu vor învăţa numai din propria lor experinţă de producţie, ci şi din cea a partenerilor externi I 6 Cunoaşterea în comerţul internaţional În condiţiile globalizării economice, ţările trebuie să se specializeze în producţia bunurilor de vârf, pentru a putea beneficia din plin de avantajul comparativ Cunoaşterea nu înseamnă doar producţia şi exportul produselor care înglobează o mare cantiate de ştiintă şi tehnologie, ci şi capacitatea de obţine în timp real informaţii despre pieţe, canale de distribuţie, preferinţele consumatorilor Pentru a putea concura cu succes pe piaţa mondială firmele trebuie să îşi dezvolte un sistem informaţional cât mai performant, care să se integreze în structura organizatorică; un sistem informaţional performant nu poate fi implementat decât în condiţiile existenţei unei tehnici de calcul adecvate, rezultând deci o ranforsare pozitivă între cele două elemente Competitivitatea pe piaţa globală nu depinde doar de calitatea excepţională şi utilitatea produselor exportate În noua economie suprasimbolică, mărcile de fabricaţie şi de comerţ vor avea un rol major Capacitatea unui ţări de a-şi impune produsele va depinde de felul în care produsele vor fi percepute ca aparţinând unei naţiuni renumite în fabricaţia acelui produs Pe piaţa mondială SUA este asociată cu produsele software, Italia cu articole de modă, Franţa cu vinurile O ţară va trebui să ştie cum să îşi promoveze cultura pentru ca imaginea de marcă a produselor sale să se poziţioneze cât mai favorabil în mintea consumatorilor globali Ca o consecinţă a liberalizării pieţelor şi progreselor în domeniul telecomunicaţiilor producţia se raţionalizează la nivel mondial Tendinţa de delocalizare a producţiei are drept obiectiv accesul facil la factori de producţie: resurse umane, resurse materiale Preţurile în scădere la transportul internaţional şi termenele de livrare tot mai rapide reduc dimensiunile pieţei mondiale Geografia cunoaşterii este însă diferită: pentru a atrage investiţii în acest domeniu, ţările lumii trebuie să facă dovada existenţei unui personal pregătit, capabil să mânuiască şi să dezvolte stocul de date şi informaţii Cooperarea internaţională favorizează cunoaşterea comună în centre de cercetare-dezvoltare reunite, statele trebuind să fie pregătite să ofere infrastructura (tehnică şi legislativă) necesară Partea a II-a Managementul cunoaşterii Managementul cunoaşterii îşi propune să explice subiecte cheie precum: adaptarea organizaţională, supravieţuirea şi creşterea competenţelor în condiţiile evoluţiei continue ale mediului În mod esenţial, managementul cunoaşterii înglobează procese organizaţionale, care să profite de pe urma combinaţiilor sinergetice între avalanşa de date generate de tehnologia informaţiei şi creativitea şi potenţialul inovativ al resurselor umane Întreprinderea este unitatea economică cu un rol deosebit în economia bazată pe cunoaştere Întreprinderea este locul în care produce şi se consumă informaţia Succesul întreprinderilor depinde tot mai mult de aptitudinile personalului lor de înţelege, a manipula şi dezvolta informaţia II 1 Viitorul firmelor multinaţionale Viaţa economică este puternic marcată de extinderea corporaţiilor transnaţionale, a întreprinderilor globale Pentru a avea succes o întreprindere trebuie să fie capabilă să concureze pe pieţele diferitelor continente, cu aceiaşi intensitate Întreprinderea globală nu mai are astăzi un centru, ea este "un organism fără corp şi suflet, o reţea constituită din elemente complementare diferite, răspândite pe toată planeta şi care se articulează unele cu altele după o raţiune pur economică, ascultând de cuvinte magice: rentabilitate şi productivitate" Acelaşi autor afirmă că aceste întreprinderi, departe de a fi globale, sunt de fapt "triadice", adică ele intervin în mod esenţial la cei trei poli care domină economia lumii: America de Nord, Europa Occidentală şi zona Asia-Pacific Economia globală provoacă astfel o ruptură între cei trei poli tot mai integraţi şi restul ţărilor (în special din Africa) din ce în ce mai sărace, marginalizate, excluse de la comerţul mondial şi de la modernizarea tehnologică Cei trei poli de putere vor jalona conţinutul, caracterul şi consecinţele economiei viitorului Aceşti poli de putere deţin un potential economic, financiar, de informaţie şi cunoaştere deosebit de important ce permite adaptarea permanentă la ceea ce înseamnă nou în toate domeniile II 2 Organizaţii flexibile Revoluţia din domeniul tehnologiei informaţiei, a adus cu sine posibilităţi de codificare a informaţiei, costul transmiterii acesteia fiind din ce în ce mai scăzut Ca urmare informaţia capătă tot mai mult caracteristicile unei mărfuri, ale cărei tranzacţii de piaţă sunt facilitate de codificare, permiţând astfel difuzia cunoştiinţelor Organizatiile flexibile reduc risipa şi cresc productivitatea muncii şi a capitalului prin integrarea în cadrul aceloraşi operaţii a proceselor de proiectare şi cele de execuţie Totodată este redus procesul specializării excesive prin designul în cadrul organigramei de poziţii care cer aptitudini diferite, fiind deci necesari lucrători bine pregătiţi în domenii variate Capitalul uman a devenit o resursă importantă a întreprinderii, datorită informaţiilor de personalul dispune – pentru utilizarea la maximum a potentialului acestuia va creşte ponderea muncii în echipă şi rotaţiei lucrătorilor pe diferite poziţii Progresele din domeniul ştiintei şi tehnologiei permit astăzi aşa numitul proces de personalizare a producţiei: aceasta înseamnă că locul producţie de scară va fi luat de producţia de serie mică sau chiar de unicate, în aceleaşi condiţii de eficienţă şi raţionalitate Departe de situaţia înregistrată la începutul secolului – "clientul poate să îşi alegă orice culoare de autoturism atât timp cât aceasta este neagră", spunea Henry Ford referindu-se la autoturismele produse de uzinele sale – produsele vor fi mult diferenţiate, chiar şi în cadrul aceloraşi serii, creând senzaţia de unicat Managementul firmelor trebuie să fie cât mai mult orientat înspre activităţi strategice în detrimentul celor rutiniere Conducătorii întreprinderilor de succes vor fi implicaţi în procesul de inovare, concepere a unui produs, aducerea acestuia pe piaţă şi îmbunătăţirea calităţii Aceste activităţi trebuiesc abordate într-o manieră integrată, în raport cu procesul secvenţial al realizării acestor etape, atât de răspândit astăzi II 3 Cooperarea între firme, sursă a procesului inovaţional În economia bazată pe cunoaştere, succesul companiilor este tot mai mult un succes relaţional Întreprinderile caută activ să intensifice cooperarea cu laboratoarele de cercetare publice, universităţi şi inclusiv alte firme particulare Recunoaşterea unei întreprinderi sau a unei ţări va fi tot mai mult determinată de capacitatea şi eficienţa cu care vor ştii să acceseze, să absoarbă şi să utilizeze informaţii Multe corporaţii au implementat programe de difuzie a cunoştiintelor şi informaţiilor între filiale; stimularea procesului de inovare se face prin cursuri de pregătire şi educaţie continuă Transferul de cunoştiinţe între filiale aceleiaşi firme deţine o pondere majoră în transferul internaţional de cunoştiinţe Lupta pentru controlul standadelor conduce la crearea de parteneriate între firme Complexitatea specificaţiilor tehnice de astăzi, mulţimea aplicaţiilor determină evoluţii divergente în procesul de inovare Controlul şi impunerea propriilor specificaţii tehnice este un factor important în succesul activităţii economice Complexitatea crescândă a activităţii de cercetare-dezvoltare va impune formarea de joint-ventures între diferite companii, în acest sen, exemplu Sony-Ericsson la nivelul telefoniei mobile ni se pare cel mai concludent O altă cauză a cooperării inter-firme, o constituie internalizarea revărsărilor de cunoştiinţe Codificarea cu uşurinţă a datelor şi informaţilor, nu permit unei întreprinderi să se bucure pe deplin de rezultatele activităţii sale de cercetare dezvoltare Există aşadar externalităţi pozitive, beneficiul societăţii pe ansamblu este mai mare decât beneficiul firmei, însă întreprinderile caută să reducă acest decalaj Cooperarea inter şi intrafirme este generată şi de necesitatea protejării drepturilor intelectuale Accesul uşor la informaţie este asociată cu creşterea a cazurilor de folosire fără plata uzufructului către producători Asociaţii patronale şi guvernamentale caută să reducă şi să stopeze procesul de utilizare şi transmitere ilegală a informaţiilor Partea a III–a România şi economia bazată pe cunoaştere III 1 Analiza poziţiei României Cunoaşterea contribuie la sporirea capacităţii concurenţiale a unui stat Exportul de produse cu o mare valoare adăugată este preferabil exportului de materii prime sau produse agro-alimentare Poziţia ţării noastre pe drumul către accesul la cunoaştere nu este cea mai favorabilă în acest moment Demitizarea numărului de specialişti Anual aproximativ 5000 de noi specialişti ies de pe băncile facultăţilor cu profil informatic Cel puţin aşa spun statisticile Ministerului Educaţiei Din experienţa autorului, din o secţie de 100 de studenţi la Faculatatea de Informatică-Matematică, doar 40 de persoane au capacitatea de a transpune în limbaj informatic o problemă oarecare şi numai 15 persoane au cu adevărat un potenţial spre excelenţă Fervoarea cu care sunt exagerate cifrele amintesc de statisticile dinainte de 1990 Cei care au capacitatea de a lucra în domeniile tehnologiei de vârf sunt forţaţi să plece în străinătate datorită în primul rând inexistenţei cadrului necesar manifestării potentialului lor (lipsa întreprinderile din domeniu) şi în al doilea rând, dacă există totuşi posibilităţi de a lucra în România, informaticienii şi inginerii noştrii preferă străinătatea datorită avantajelor materiale ţara noastră se confruntă cu un aşa-numit paradox al tranziţiei : regula generală spune că în ramurile exportatoare salariile ar trebui să fie cele mai mari, aceasta deoarece exportul aduce ţării importante beneficii valutare În schimb România exportă forţă de muncă, salariile majoritatea industiilor exportatoare – îndeosebi cele din industria uşoară fiind mult mai mici decât salariilor din cadrul unor întreprinderi de stat total neperformante – Conel, diferite regii, etc Românii sunt astfel percepuţi drept "croitorii" Europei Deşi acest lucru poate fi considerat un element negativ, veniturile rezultate din exportul acestor mărfuri au un rol deosebit în echilibrarea balanţei de plăţi externe şi în plus investiţiile în aceste ramuri au condus la stabilizarea sau chiar reducerea ratei şomajului Situaţia României nu este singulară şi nici pe departe atât de dramatică pe cât pare Modelul de urmat în acest caz este cel al Japoniei sau Coreei de Sud Ambele ţări au început prin a exporta forţă de muncă În anii 60', Corea de Sud era cel mai mare exportator de textile pe piaţa SUA În timp însă, datorită eforturilor specialiştilor autohtoni, odată şi cu acumularea capitalului, cele două ţări au reuşit să realizeze produse de înaltă tehnicitate, unele chiar produse-lider pe piaţa mondială România se poate baza pe renumele câştigat al specialiştilor noştrii, pe calitatea învăţământului superior tehnic – însă noul val de cadre nu se ridică la înălţimea predecesorilor datorită orizonturilor de carieră mai largi, pe creativitatea inventatorilor multi-medaliaţi la concursurile internaţionale Punctele slabe constau în: infrastructura puţin-dezvoltată, cheltuieli reduse cu tehnica de calcul, buget de cercetare dezvoltare auster, număr mic de calculatoare persoanale raportat la numărul de locuitori, lipsa capitalului pentru investiţii, lipsa spiritului antreprenorial în domeniul tehnologiilor de vârf Ţara noastră trebuie să profite de costul redus ale forţei de muncă pentru a atrage investiţii productive, care pot constitui punctul de plecare al unei economii bazate pe cunoaştere O politică industrială a Guvernului care să pună accentul pe încurajarea economică a activităţilor asociate cu noua economie constituie de asemenea o oportunitate de luat în seamă Ameninţările care pot afecta dezvoltarea economiei bazate pe cunoaştere nu sunt puţine: concentrarea eforturilor de cercetare la nivel mondial în anumite zone geografice (concentrarea mai multor firme la un loc) care pot să ocolească România, perspective nefavorabile de creştere a pieţei interne care să susţină dezvoltarea iniţială a firmelor româneşti, un eventual trend negativ al economiei III 2 Politici de urmat În prezent ţara noastră nu are o poziţie care să îi asigure integrarea în economia bazată pe cunoaştere Industrializarea forţată din anii comunismului şi tranziţia haotică au diminuat capacitatea competitivă a ţării noastre Vom analiza pe rând factorii care contribuie la amplificarea cunoaşterii: resursele umane, cadrul legislativ, investiţiile (resursele financiare) III 2 1 Politici în domeniul promovării capitalului uman Guvernul ar trebui să îşi canalizeze eforturile în trei direcţii: îmbunătăţirea sistemului educaţional şi de sănătate, stimularea spiritului antreprenorial şi favorizarea întoarcerii acasă a specialiştilor români cu experienţă de lucru în străinătate Un nivel de educaţie care să asigure dezvoltarea în aceiaşi măsură a aptitudinilor tehnice, de creativitate şi antreprenoriale este cheia formării unui capital uman capabil să se adapteze la noua economie În cadrul sistemului educaţional trebuie introduse tehnicile de învăţare moderne, bazate pe folosirea calculatorului şi a interactivităţii prin intermediul internetului În acest sens este necesar să crească gradul de înzestrare cu calculatoare al şcolilor, toate unităţile de învătământ să fie conectate la Internet, să crească numărul programelor şi aplicaţiilor care se învaţă în şcoli O atenţie mai mare trebuie acordată lucrului în echipă, a cooperării între elevi în cadrul orelor de clasă; cunoaşterea prin muncă (learning by doing) şi cooperare (learning by interacting), trebuie să înlocuiască sistemul clasic Creativitatea trebuie stimulată prin sporirea numărului de proiecte de orice natură pe care elevii şi studentii trebuie să le realizeze (individual sau în echipă) Un accent deosebit trebuie pus pe însuşirea disciplinelor tehnice: matematica, fzica, chimia, informatica Nu este de neglijat ideea, vehiculată în Marea Britanie, ca profesorii care predau aceste discipline să fie remuneraţi mai bine Pentru a pregăti specialişti de valoare ai nevoie de profesori de valoare, iar numărul şi nivelul pregătirii celor care acceptă o carieră la catedră, în special în domenile enumerate mai sus, este în scădere Românul s-a născut poet – este cea mai bună caracterizare a spiritului boem al locuitorilor acestei ţări Într-un studiu realizat în rândul personalului expatriat al companiilor străine active în ţara noastră s-au evidenţiat următoarele concluzii referitoare la caracteristicile românilor: lipsa de încredere în sine, foarte buni executanţi, bună capacitate de însuşire a cunoştiintelor tehnice şi de adaptare la tehnologia de vârf, slabe aptitudini de organizare şi gestiune, uşoară adaptare la alte culturi şi învăţarea rapidă a unei limbi străine Se observă uşor că nu capacitea managerială este punctul forte al românilor Prin programe specifice Guvernul ar trebui să favorizeze cadrul dezvoltării unei culturi antreprenoriale mai accentuate Tacticile care pot fi utilizate în atingerea acestui obiectiv includ: concursuri de planuri de afaceri, acordarea de credite cu dobândă subvenţionată, crearea unei culturi antreprenoriale prin prezentarea celor care au reuşit să îşi dezvolte propriile afaceri ca adevăraţi eroi naţionali, introducerea cursurilor de antreprenoriat la toate facultăţile, încurajarea procesului creării de noi întreprinderi Întreprinzătorul este cel care prin efortul său creator combină factorii de producţie în scopul obţinerii de produse şi servicii, necesare consumatorilor În cazul noii economii întreprinzătorul trebuie să dispună de un bagaj mult mai mare de cunoştiinte: manageriale, financiare, aptitudini de lucru cu oamenii, stăpânirea tehnicii de calcul, pe lângă faptul că trebuie să fie foarte bine pregătit în domeniul său El trebuie să caute cele mai adecvate surse de finanţare, să ştie să profite de oportunităţile pieţei de capital, să ştie să îşi organizeze munca, timpul şi oameni Statul cheltuieşte zeci de milione cu pregătirea unui student, care apoi decide să îşi clădească viitorul în altă parte Există efecte benefice şi efecte negative ale plecării tinerilor Efectele negative se referă la piederea unor specialişti care dacă ar lucra în ţară ar contribui la dezvoltarea unor firme româneşti sau străine, în orice caz veniturile realizate ar fi impozitate local; de asemenea se înregistrează toate efectele negative asociate cu scăderea populaţiei (scăderea pieţei potenţiale, reducerea numărului intelectualilor, etc) Efectele pozitive constau în: tinerii au ocazia să lucreze într-un mediu extrem de competitiv, le este facilitat accesul la tehnologii şi metode de organizare superioare, venitul mai mare obţinut este de cele mai multe ori economisit şi o mare parte se întoarce acasă sub forma ajutoarelor trimise părinţilor, rudelor; o parte din ei ajung în poziţii de conducere la companiile la care lucrează Părerea noastră este că efectele pozitive surclasează pe cele negative Legăturile acestor tineri cu ţara rămân foarte puternice şi după plecarea lor Experienta şi capitalul acumulat în străinătate poate fi folosit cu succes în ţara noastră Este în puterea autorităţilor să păstreze legătura cu aceşti oameni – încercări timide au fost făcute prin întâlniri ale ministrului informaţiei cu specialiştii români de la Micrososft Fireşte că orice investiţie străină în domeniul tehnologiei informaţiei este bine venită, dar datorită problemelor culturale, promovarea şi favorizarea întoarcerii specialiştilor români care lucrează în străinătate trebuie să constituie o prioritate 2 1 Adapatarea cadrului legislativ şi atragerea investiţiilor străine În condiţiile în care cunoaşterea se impune ca un element determinat al economiilor viitorului este necesar ca guvernul să stimuleze procesul de inovare şi adoptare al noilor tehnologii, procese şi producţie Teoria economică afirmă că în cazul în care se înregistrează imperfecţiuni ale pieţei, respectiv motivaţia spre inovare a firmelor este redusă din diferite cauze, guvernele pot interveni prin acordarea de stimulente, subvenţii firmelor particulare Problema care se pune este: a) în ce măsură firmele selectate au capacitatea să realizeze cercetări complexe; b) care sunt criteriile care determină alegerea; c) utilizarea resurselor prin acest procedeu constituie sau nu varianta optimă Tehnica subvenţionării anumitor firme particulare cunoaşte o critică intensă în parte datorită intervenţiei factorului subiectiv şi a lipsei unor criterii clare de finanţare Pe de altă parte, creşterea complexităţii activităţii de cercetare determină cooperarea între firme şi între firme şi instituţiile publice (universităţi, laboratoare de cercetare) Fondurile publice ar trebui deci direcţionate către instituţiile publice iar în cazul firmelor private, intervenţia indirectă este cea mai bună soluţie (deducerea cheltuielilor cu cercetarea-dezvoltarea, acordarea de reduceri şi scutiri pe impozitul societăţilor din domeniul tehnologiei de vârf) Având în vedere necesitatea cooperării pentru a obţine produse care înglobează ştiinţă, promovarea cooperării prin intermediul parcurilor tehnologice este o variantă de stimulare a cunoaşterii Transformarea platformelor industriale (cele care se pretează la acest lucru) în parcuri tehnologice, favorizarea creării de noi întreprinderi prin intermediul incubatoarelor de afaceri, facilităţi fiscale pentru întreprinderile sub o anumită dimensiune constituie doar o cale de stimulare a cooperării între întreprinderi Pentru a favoriza ocuparea forţei de muncă Guvernul acordă facilităţi la investiţii în funcţie de dolarii investiţi Atragerea investiţiilor străine în domeniul atât de sensibil al tehnologiilor de vârf, nu se poate face decât prin acordarea de avantaje speciale acestui tip de investitori 